Mo magareng a bo1980 monna mongwe o ne a ithuta Baebele le Basupi ba ga Jehofa kwa Lae. Fa a ne a boela kwa motseng wa gaabo, ene le batho ba bangwe ba le mmalwa ba ne ba aga lefelo le lennye la dipokano, le ba neng ba le motlotlo ka lone. Ka jalo, moruti wa kereke ya Lutere ya mo lefelong leo le batshegetsi ba gagwe ba ne ba fisa lefelo leno. Batho bano ba ba neng ba itumeletse go fisa lefelo leno ba ne ba re lefelo leo ke la Balutere fela. Fa e sa le ka nako eo le fa Basupi ba ne ba ganediwa, ba ne ba aga lefelo le lengwe la dipokano mme ba ne ba oketsega ka iketlo go fitlha ba nna baboledi ba ba tlhoafetseng ba dikgang tse di molemo ba ka nna 50. Bangwe ba batho ba ba neng ba ganetsa tiro eno ya Basupi, gone jaanong ke bone ba ba e dirang ka tlhagafalo.